CELEX: C2007/247/54
Language: et
Date: 2007-10-20 00:00:00
Title: Kohtuasi T-184/06: Esimese Astme Kohtu 12. septembri 2007 . aasta otsus — Komisjon versus Internet Commerce Network ja Dane-Elec Memory (Vahekohtuklausel — Infoühiskonna tehnoloogiate (Crossmarc projekt) valdkonna eriprogrammi raames sõlmitud leping — Lepingu täitmata jätmine — Ühenduse makstud ettemaksu tagastamine — Garantii, mis on antud lepinguliste kohustuste täitmiseks esimesel nõudmisel)

20.10.2007   
            
            
               ET
            
            
               Euroopa Liidu Teataja
            
            
               C 247/33
            
         Esimese Astme Kohtu 12. septembri 2007. aasta otsus — Komisjon versus Internet Commerce Network ja Dane-Elec Memory
   (Kohtuasi T-184/06) (1)
   
   (Vahekohtuklausel - Infoühiskonna tehnoloogiate (Crossmarc projekt) valdkonna eriprogrammi raames sõlmitud leping - Lepingu täitmata jätmine - Ühenduse makstud ettemaksu tagastamine - Garantii, mis on antud lepinguliste kohustuste täitmiseks esimesel nõudmisel)
   (2007/C 247/54)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: alguses L. Ström van Lier, hiljem L. Escobar Guerrero, keda abistas advokaat P. Elvinger)
   
      Kostja: Internet Commerce Network (Bagnolet, Prantsusmaa) ja Dane-Elec Memory (Bagnolet)
   Kohtuasja ese
   Hagi, mis on esitatud vahekohtuklausli alusel ja mille eesmärk on kohustada kostjaid lepingu nr 2000-25366 täitmata jätmise tõttu, mis sõlmiti infoühiskonna tehnoloogiate (IST) valdkonna eriprogrammi raames (1998–2002) ja mis puudutab Crossmarc projekti (Cross-lingual Multi Agent Retail Comparison), tagastama ühenduse makstud ettemaksu summa ning viivitusintressid.
   Otsuse resolutiivosa
   
               1.
            
            
               Dane-Elec Memory on kohustatud Euroopa Ühenduste Komisjonile maksma põhisummana 55 878 eurot, millele lisanduvad intressid:
               
                           —
                        
                        
                           aastamääras 4,75 % alates 16. märtsist 2004 kuni 31. detsembrini 2005;
                        
                     
                           —
                        
                        
                           aastamääras 5 % alates 1. jaanuarist 2006 kuni 31. detsembrini 2006;
                        
                     
                           —
                        
                        
                           aastamääras 5,25 % alates 1. jaanuarist 2007 kuni võlasumma täieliku tasumiseni.
                        
                     
         
               2.
            
            
               Internet Commerce Networki puudutava taotluse osas ei ole vaja seisukohta anda.
            
         
               3.
            
            
               Mõista komisjoni kohtukulud välja Dane-Elec Memory'lt, kes ühtlasi kannab ise oma kohtukulud.
            
         
               4.
            
            
               Internet Commerce Network kannab ise oma kohtukulud.
            
         
      (1)  ELT C 212, 2.9.2006.